КъБР-м и нейрохирургиер къызэзыгъэпэща Былымгъуэт Борис ягъэлъапIэ
Нобэ Налшык щокIуэкI Къэбэрдей-Балъкъэр Республикэм и нейрохирургие IэнатIэр къызэзыгъэпэща, КъБКъУ-м и медицинэ факультетым нейрохирургиемкIэ курсым и унафэщI, КъБР-м щIыхь зиIэ и дохутыр, РАЕН-м и действительнэ член, медицинэ щIэныгъэхэм я доктор, профессор Былымгъуэт Борис и ныбжьыр илъэс 80 зэрырикъум теухуа щIэныгъэ-практикэ конференц.
ЩIэныгъэ зэхыхьэм хэтынущ Поленов А. Л. и цIэр зезыхьэ, НейрохирургиемкIэ урысей щIэныгъэ-къэхутакIуэ институтым и нейрохирург пашэхэу, профессорхэу Берснев Валерий, Кондаков Евгений, Олюшин Виктор.
Конференцыр къызэрагъэпэщащ КъБР-м Узыншагъэр хъумэнымкIэ и министерствэм, КъБКъУ-м, Республикэ клиникэ сымаджэщым, КъБР-м и Нейрохирургхэм я ассоциацэм.
КъБР-м Узыншагъэр хъумэнымкIэ и министерствэм и пресс-IуэхущIапIэ.
